
GLÓR NA MÓNA- Cur síos poist
 
 
TEIDEAL POIST:     
Comhordaitheoir Oideachais Pholaitiúil
 
TUARASTAL:  
 PO1 27-29: £30,984 - £33,486 
 
CONRADH:       


1 bliain
 
UAIREANTA:                 30 uair sa tseachtain (Pro-Rata)
 
CEANTAR:                           
Béal Feirste
 
ÁIT OIBRE:                        
 ÁIT OIBRE:                           Gaelionad Mhic Goill
                           
             


                             4 Clós na Carraige
                           
             
                                                  Béal Feirste BT12 7RG
 
F                          FREAGRACH DO:    
Bord                      FREAGRACH do: Stiúrthóir Feidhmiúcháin
Aidhm Eagraíochtúil
 
Glór na Móna- Aidhm Eagraíochtúil
Is eagraíocht phobalbhunaithe Pobal agus Óige iad Glór na Móna a cheanglaíonn athbheochan na Gaeilge le forbairt agus athghiniúint pobail. Ó 2009 i leith, is ceannródaithe san obair óige Gaeilge iad Glór na Móna a sholáthraíonn seirbhísí óige Gaeilge do na céadtaí daoine óga sa tseachtain.  Ar bharr na hoibre óige, tá baint ag Glór na Móna leis an oideachas agus leis an athghiniúint pobail; le cláracha sainiúla óige dírithe orthu siúd le riachtanais breise foghlama; le cleachtas sa rannpháirteachas daonlathach ina mbíonn feilte pobail, cumann scannáin agus leachtanna pobail; tionscadail ag díriú ar aistriú teanga ó ghlúin go glúin agus úsáid shóisialta na teanga; stair an phobail agus caomhnú oidhreachta. Úsáideann muid imeachtaí s’againn leis an Ghaeilge, agus na hacmhainní sainiúla pobail s’againn le dúshlán a chuir roimh leatrom shoch-eacnamaíochta fríd dhíriú ar an bhochtanas agus eisiamh sóisialta.  
 
Achoimre ar an ról

Beidh an Chomhordaitheoir Oideachais Pholaitiúil freagrach as clár núalach de Rannpháirteachas Dhaonlathach atá maoinithe ag an AB Charitable Trust. Is éard is sprioc dár chlár, dar teideal ‘Ní Neart go Cur le Chéile’, ná rannpháirteachas sibhialta agus polaitiúil a chothú; clár feasachta frithchíníoch a dhaingniú, tógáil gluaiseachta agus forbairt ceannasaíochta trasnach a thógaíl i measc Gaeilgeoirí óga imeallaithe I gcomhpháirt le teifigh agus lucht iarrtha tearmainn óg fríd an Anaka Women’s Collective. Tógfaidh an tionscadail seo ar an obair cheannródaíoch atá déanta ag Glór na Móna ag cothú ceannairí úra fríd an ghreásan Meitheal Uí Chadhain atá ag tógáil caidrimh dlúthpháirtíochta láidre le grúpaí agus feachtais aitiúla, náisiúnta agus idirnáisúnta le blianta beaga anuas. 
Rólanna agus Freagrachtaí:
Chun cláracha Rannpháirteachas Dhaonlathach a fhorbairt agus a sheachadadh a dhíríonn ar oideachas polaitiúil, obair frithchíníoch, tógáil gluaiseachta agus forbairt ceannasaíochta /cumasaithe pobail, díreoidh an Chomhordaitheoir Oideachais Pholaitiúil air:
1.0         Scileanna agus cumas an greasáin fhorbartha Meitheal Uí Chadhain a thógáil agus a neartú tríd cláracha traenála agus tacaíochta a dhíríonn ar bhearnaí oideachais agus achmhainní sa ghreasán.
1.1          Caidreamh comhpháirtíochta éifeachtach a thógáil lenár bpáairtithe leasmhara in Anaka chinnteoidh rannpháirteachas leanúnach na ndíograiseoirí óige sa chlár forbartha, ‘Ní Neart go cur le Chéile’.

1.2 Plean cuimsitheach don tionscadal a fhorbairt i gcomhpháirtíocht le foireann Anaka agus le coiste stiúrtha an tionscadail ó GNM/Anaka maidir le clár óige frithchíníoch
1.3    Chun clár oideachais leanúnach agus cuimsitheach a fhorbairt agus a sheachadadh a thógann ar luachanna agus cleachtas Mheitheal Uí Chadhain i measc an trí phobal eile. Díreoidh an clár seo ar oideachas polaitiuil agus traenáil praiticiúil ar nós: stair na Gaeilge in Éirinn; féin-eagrúcháin pobail agus abhcóideacht; feasacht Shláinte Mheabhrach; eacnamaíocht pholaitiúil; gníomhachas aeráide agus bitheagsúlacht i measc téamaí eile, go háirithe téamaí a aithníonn na díograseoirí óga iad féin. 

1.4       Tacú le forbairt cláracha cuimsitheacha atá feasach ar thráma agus dírithe ar m fhorbairt phearsanta, shóisialta agus mhothúchánach a fhorbairt agus maoirseacht agus a dhaingníonn an nasc idirchultúrtha idir ceannairí óga GNM agus Anaka a cheangal le chéile. 

1.3 Sraith ceardlanna a fhorbairt agus a dhearadh lena n-áirítear stair an choilíneachais agus na frithbheartaíochta a roinnt, tuiscint ar chearta an duine agus scileanna eagrúcháin phobail. 

1.4 Ceardlanna oiliúna creidiúnaithe a fhorbairt agus maoirseacht a fhorbraíonn acmhainn na gceannairí óga agus mórphobal GNM agus Anaka

1.5         Tacaíocht agus rannpháirteachas na ndíograiseoirí óga a ghlac páirt sa chlár oideachas polaitiúil a shruthú in eagrú Scoil Gheimhridh Uí Chadhain ag deireadh Mí Eanair le stiúir ó fhoireann Oideachas Polaitiúil Ghlór na Móna
1.6 Seimineár Tógáil Gluaiseachta Óige Idir-rannach a fhorbairt agus maoirseacht a dhéanamh air, i gcomhpháirtíocht leis na daoine óga, ag scoil gheimhridh Uí Chadhain ag deireadh mhí Eanáir.

1.7 Clár gníomhaíochta aeráide agus timpeallachta a fhorbairt a oibríonn go dlúth le Gáirdíní an Phobail agusa dhíríonn ar shláinte chomhchoiteann a nascadh le gníomhaíocht aeráide chinntitheach, lena n-áirítear turais go hAn Carn, siúlóidí sléibhe agus ceardlanna permacultúir.

1.8 Acmhainn na ndaoine óga a fhorbairt chun cabhrú le heagrú mhargadh feirmeoireachta bliantúil Fhéile na gCloigíní Gorma in Mí na Bealtaine, áit a dtacaíonn an t-airgead go léir a thógtar leo siúd atá ag fulaingt cinedhíothaithe agus díláithrithe ollmhóir sa Phalaistín agus sa tSúdáin.

1.9 Tacú leis na ceannairí óga chun cairt frithchiníochais agus uirlis frithchiníochais atá oiriúnach do dhaoine óga a fhorbairt, a dháilfear ar gach eagraíocht Ghaeilge, club GAA, ionad pobail ar an bhfód agus club óige i dTuaisceart Éireann chun glacadh léi agus í a thaispeáint ina n-áitreabh.
1.10 Obair I gcomhpháirt le Fís an Phobail agus clár cumasaithe s’acu An Mheitheal Mheantóireachta chun deiseanna comhoibrithe a fhorbairt.

1.11    Clár frithchínochas a fhorbairt agus a sheachadadh a thógann ar na caidrimh fadbhunaithe atá ag Glór na Móna le tograí ar nós ‘The Kind Economy’ a dhéanann abhcóideacht ar son téifigh is lucht iarrtha tearmainn; Anaka Women’s Collective atá mar eagraíocht faoi stiúir ag mná agus ar son mná le taithí don chórás tearmainn; agus the Nubian Association atá ma ghrúpa do Teifigh ón tSúdáin a úsáideann ionad pobail Ghlór na Móna mar spás sóisialta.
1.12
Clár malartaithe cúltúrtha a eagrú agus a eascú idir na Gaeil óga agus na pobail úra a dhéanann clár piolótach Ghlór na Móna, a úsáideann foghlaim na Gaeilge agus foghlaim na hArabáise mar ghléas oideachasúil chun cosúlachtaí stairiúla agus nascanna cultúrtha a bhuanú, a rolláil amach.
1.13 Ceardlanna oiliúna a fhorbairt le Rabble Co-operative agus le suíomh Gréasáin We Rise de chuid PPR agus a litearthacht dhigiteach a fhorbairt trí dhul i ngleic leis na scéalta ciníocha atá ag éirí níos suntasaí agus a gcumas a fhorbairt mar cheannairí.

1.14 An clár a fhorbairt d'fhonn na ceannairí óga a chothú mar phríomhghníomhaithe sofheicthe sa chlár tógála gluaiseachta náisiúnta.

1.15 Maoirseacht a dhéanamh ar bhuiséad an tionscadail agus caidreamh a thógáil agus a chothú le maoinitheoirí an tionscadail AB Charitable Trust le linn an tionscadail.

1.16 Páirt ghníomhach a ghlacadh i ngach deis oiliúna agus líonraithe a sholáthraíonn ón mhaoinitheoir AB Charitale Trust a fhéadfadh muid a nascadh le heagraíochtaí eile atá tiománta don ghníomhachas den chineál céanna sa chlár.

 1.17   Tuarascálacha maoinithe a ullmhú do AB Charitable Trust nuair is gá.

1.18  Iarracht a dhéanamh acmhainní maoinithe breise a mhealladh a neartaíonn an clár le linn an tionscadail.

1.19 Straitéis agus modheolaíocht mhargaíochta agus phoiblíochta a fhorbairt, i gcomhpháirtíocht le foireann agus pobal Anaka, a chinntíonn tionchar is mó don chlár frithchíníochas. 

1.20     Ag obair i ndlúthphairtíocht le grúpaí pobalbhunaithe eile i mBéal Feirste, go náisiúnta agus go hidirnáisiúnta a thógann nascanna úra agus a bhuanaíonn nascanna reatha do Mheitheal Uí Chadhain fán mhana, ‘Dlúthpháirtíocht, Oideachas agus Idirnaisiúnachas’
      
 
Freagrachtaí Breise Eagraíochta

2.1 Páirt lárnach a ghlacadh sna tograí oideachais pholaitiúil agus eagrúcháin phobail trí chinntiú go ndéantar an clár frithchíníoch seo a chomhtháthú i bhféilire iomlán oibre GNM.

2.2 Tacú le foireann GNM chun cláracha féiltí pobail a eagrú – Scoil Gheimhridh Uí Chadhain, Seachtain na Gaeilge, Féile na gCloigíní Gorma agus Féile na Carraige.

2.3 Oibriú i gcomhpháirtíocht le tionscadail eile in mórghreasáin GNM lena n-áirítear Fís an Phobail agus Foram na nÓg chun comhpháirtíocht a chinntiú agus leas a bhaint as a gcuid saineolais sna cláracha.

2.4 Deiseanna líonraithe agus naisc a fhorbairt do thógáil gluaiseachta atá dírithe ar cheartas sóisialta.

2.5 Páirt lárnach a ghlacadh i bhfoireann GNM agus bheith i do ghníomhaire athraithe réamhghníomhach mar a shamhlaítear i mórstraitéis tógála gluaiseachta GNM.

2.6 Rol ceannasaíochta a ghlacadh I gclár oidhreachta Croí na Carraige agus an tionscadail staire bhéil a bhaineann léi a chuimsíonn stair an cheantair.

2.6 Oibriú go dlúth le Stiúrthóir Feidhmiúcháin GNM chun tacú leis agus leas a bhaint as gach deis chun misean straitéiseach agus aschur eagraíochtúil GNM a fhorbairt.

2.6 Aon dualgais bhreise a chomhlíonadh de réir mar a iarrann an Stiúrthóir Feidhmiúcháin.

